**ข่าวประชาสัมพันธ์  
6 สิงหาคม 2568**

**A person in a suit

AI-generated content may be incorrect.บีเอ็มดับเบิลยู ไฟแนนเชียล เซอร์วิส ประเทศไทย แต่งตั้ง   
มร. ฮวน ริดาโอ-อลอนโซ ดำรงตำแหน่งประธานเจ้าหน้าที่บริหารฝ่ายการเงินคนใหม่**

**กรุงเทพฯ.** บีเอ็มดับเบิลยู ไฟแนนเชียล เซอร์วิส ประเทศไทย ประกาศแต่งตั้ง มร. ฮวน ริดาโอ-อลอนโซ ดำรงตำแหน่งประธานเจ้าหน้าที่บริหารฝ่ายการเงินคนใหม่ โดยมีผลตั้งแต่วันที่ 1 สิงหาคม 2568 เป็นต้นไป โดยจะเข้ารับตำแหน่งต่อจาก มร. คาร์สเทน สตัมพ์ฟ ซึ่งจะไปดำรงตำแหน่งประธานเจ้าหน้าที่บริหารฝ่ายการเงินของบีเอ็มดับเบิลยู ไฟแนนเชียล เซอร์วิส ในประเทศเกาหลี

มร. ฮวน ริดาโอ-อลอนโซ นำประสบการณ์อันกว้างขวางในด้านบริการทางการเงินมาสู่บทบาทใหม่นี้ โดยเริ่มต้นในบีเอ็มดับเบิลยู กรุ๊ป เมื่อปี 2544 และได้สั่งสมความเชี่ยวชาญและประสบการณ์การทำงานในหลากหลายสาขา รวมถึงการควบคุม การบัญชี การบริหารความเสี่ยง และสินเชื่อ รวมถึงตำแหน่งผู้บริหารทางการเงิน เช่น หัวหน้าฝ่ายสินเชื่อของ Alphabet International มิวนิก ประธานเจ้าหน้าที่บริหารฝ่ายการเงินของ Alphabet Spain และประธานเจ้าหน้าที่บริหารฝ่ายการเงินของ บีเอ็มดับเบิลยู ไฟแนนเชียล เซอร์วิส ในเม็กซิโก นอกจากนี้ เขายังดำรงตำแหน่งผู้นำที่สำคัญในฐานะหัวหน้าฝ่ายบริหารความเสี่ยงและหัวหน้าฝ่ายควบคุมของ บีเอ็มดับเบิลยู ไฟแนนเชียล เซอร์วิส ในสหราชอาณาจักร ล่าสุด มร. ฮวน ริดาโอ-อลอนโซ ได้ดำรงตำแหน่งประธานเจ้าหน้าที่บริหารฝ่ายการเงินของ Alphabet International Munich ซึ่งเขาได้แสดงให้เห็นถึงความเป็นผู้นำที่แข็งแกร่ง วิสัยทัศน์เชิงกลยุทธ์

**คุณจริยา คูนลินทิพย์ ประธานกรรมการบริหาร บีเอ็มดับเบิลยู ไฟแนนเชียล เซอร์วิส ประเทศไทย**   
กล่าวว่า “เราขอแสดงความขอบคุณอย่างยิ่งต่อ มร. คาร์สเทน สตัมพ์ฟ สำหรับความทุ่มเทอย่างมากต่อบีเอ็มดับเบิลยู ไฟแนนเชียล เซอร์วิส ประเทศไทย ตลอดสามปีที่ผ่านมา ถือเป็นผู้มีส่วนสำคัญของทีมผู้บริหาร โดยร่วมนำองค์กรของเราให้ผ่านช่วงเวลาของการเติบโตและการเปลี่ยนแปลงที่สำคัญ ความมุ่งมั่นและความเป็นผู้นำที่เป็นแบบอย่าง รวมทั้งเป็นส่วนสำคัญในการขับเคลื่อนความสำเร็จบีเอ็มดับเบิลยู ไฟแนนเชียล เซอร์วิส ประเทศไทย และเสริมสร้างตำแหน่งของเราในฐานะผู้นำอุตสาหกรรม   
เราขอให้ มร. สตัมพ์ฟ ประสบความสำเร็จในบทบาทใหม่ที่ บีเอ็มดับเบิลยู ไฟแนนเชียล เซอร์วิส ในเกาหลี”

คุณจริยากล่าวเสริมว่า "เรายินดีเป็นอย่างยิ่งที่ได้ต้อนรับ มร. ฮวน ริดาโอ-อลอนโซ เข้าสู่ทีมของเรา ด้วย  
ความเชี่ยวชาญและประสบการณ์ความเป็นผู้นำในด้านบริหารทางการเงิน ซึ่งครอบคลุมตลาดต่างประเทศที่หลากหลายและหน้าที่ทางการเงินที่สำคัญ เรามั่นใจว่า มร. ริดาโอ-อลอนโซ จะเสริมสร้างตำแหน่งของเราในตลาดไทยที่มีศักยภาพในการเติบโตให้แข็งแกร่งยิ่งขึ้น วิสัยทัศน์เชิงกลยุทธ์และประสบการณ์ของ มร. ริดาโอ-อลอนโซ จะช่วยสร้างผลลัพธ์เชิงบวกต่อองค์กรของเราและมีส่วนสำคัญต่อการพัฒนาอย่างต่อเนื่องของทีมและบริการของเราเพื่อตอบสนองความต้องการทางการเงินของลูกค้า"

# # #

**บีเอ็มดับเบิลยู กรุ๊ป**

ด้วย 4 แบรนด์ชั้นนำ บีเอ็มดับเบิลยู มินิ โรลส์-รอยซ์ และบีเอ็มดับเบิลยู มอเตอร์ราด บีเอ็มดับเบิลยู กรุ๊ป ก้าวสู่การเป็นผู้นำระดับโลกในการผลิตยานยนต์และจักรยานยนต์ระดับพรีเมียม พร้อมบริการทางการเงินชั้นเยี่ยม ด้วยเครือข่ายการผลิตที่ครอบคลุมมากกว่า 30 โรงงานทั่วโลก และเครือข่ายการจำหน่ายในกว่า 140 ประเทศ

ในปี 2567 บีเอ็มดับเบิลยู กรุ๊ป มียอดขายรถยนต์กว่า 2.45 ล้านคัน และมอเตอร์ไซค์กว่า 210,000 คันทั่วโลก โดยมีผลกำไรก่อนหักภาษีในปีการเงิน 2567 อยู่ที่ 11.0 พันล้านยูโร จากรายได้รวมทั้งสิ้น 142.4 พันล้านยูโร ณ วันที่ 31 ธันวาคม 2567 บีเอ็มดับเบิลยู กรุ๊ป มีพนักงานรวมทั้งสิ้น 159,104 คน

ความสำเร็จทางเศรษฐกิจของบีเอ็มดับเบิลยู กรุ๊ป ตั้งอยู่บนพื้นฐานของการคิดระยะยาวและการดำเนินงานอย่างมีความรับผิดชอบ ความยั่งยืนเป็นองค์ประกอบสำคัญของกลยุทธ์องค์กรของบีเอ็มดับเบิลยู กรุ๊ป และครอบคลุมทุกผลิตภัณฑ์ ตั้งแต่ห่วงโซ่อุปทาน การผลิต ไปจนถึงสิ้นสุดอายุการใช้งาน

www.bmwgroup.com

LinkedIn: <http://www.linkedin.com/company/bmw-group/>

YouTube: <https://www.youtube.com/bmwgroup>

Instagram: <https://www.instagram.com/bmwgroup>

Facebook: <https://www.facebook.com/bmwgroup>

X: <https://www.x.com/bmwgroup>

**บีเอ็มดับเบิลยู กรุ๊ป ประเทศไทย**

บีเอ็มดับเบิลยู กรุ๊ป ประเทศไทย เป็นสาขาของ BMW AG ประเทศเยอรมนี ก่อตั้งขึ้นเมื่อวันที่ 3 ตุลาคม 2541 ประกอบด้วย   
สี่บริษัท ได้แก่ บริษัท บีเอ็มดับเบิลยู (ประเทศไทย) จำกัด รับผิดชอบด้านการขายและการตลาดสำหรับผลิตภัณฑ์ของ  
บีเอ็มดับเบิลยู กรุ๊ป บริษัท บีเอ็มดับเบิลยู แมนูแฟคเจอริ่ง (ประเทศไทย) จำกัด รับผิดชอบด้านการผลิตรถยนต์และมอเตอร์ไซค์ภายใต้แบรนด์ บีเอ็มดับเบิลยู มินิ และบีเอ็มดับเบิลยู มอเตอร์ราด บริษัท บีเอ็มดับเบิลยู ลิสซิ่ง (ประเทศไทย) จำกัด รับผิดชอบด้านบริการทางการเงินสำหรับผู้จำหน่ายรถยนต์และลูกค้าบุคคล และบริษัท บีเอ็มดับเบิลยู พาร์ทส์ แมนู  
แฟคเจอริ่ง (ประเทศไทย) จำกัด รับผิดชอบด้านการผลิตชิ้นส่วนสำหรับการประกอบมอเตอร์ไซค์บีเอ็มดับเบิลยู มอเตอร์ราด สำหรับโรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย ณ จังหวัดระยอง

ในปี 2567 บีเอ็มดับเบิลยู กรุ๊ป ประเทศไทย ยังคงมีผลการดำเนินงานที่แข็งแกร่งด้วยสถิติยอดจดทะเบียนรถยนต์บีเอ็มดับเบิลยูและมินิจำนวน 13,659 คัน โดยแบ่งเป็นยอดจดทะเบียนรถยนต์บีเอ็มดับเบิลยูรวม 12,208 คัน และยอดจดทะเบียนรถยนต์มินิ 1,451 คัน ด้านบีเอ็มดับเบิลยู มอเตอร์ราด ยังคงรักษาผลงานที่แข็งแกร่งไว้ได้ ด้วยยอดจดทะเบียนรถมอเตอร์ไซค์ทั้งหมดรวม 1,011 คัน

ในด้านการผลิต โรงงานของบีเอ็มดับเบิลยู กรุ๊ป แมนูแฟคเจอริ่ง ประเทศไทย เป็นเครื่องสะท้อนถึงความเชื่อมั่นของบีเอ็มดับเบิลยู กรุ๊ป ที่มีต่อตลาดในทวีปเอเชีย โดยเฉพาะตลาดประเทศไทย ว่าเป็นตลาดที่สามารถเติบโตได้อย่างมีนัยยะสำคัญ และด้วยความเป็นเอกลักษณ์ของสถานที่ตั้ง ฐานการผลิตที่แข็งแกร่ง และพนักงานผู้เชี่ยวชาญในด้านยนตรกรรม ทำให้บีเอ็ม  
ดับเบิลยู กรุ๊ป แมนูแฟคเจอริ่ง ประเทศไทย เป็นศูนย์กลางการประกอบยนตรกรรมของบีเอ็มดับเบิลยูในภูมิภาคอาเซียน  
ที่ผ่านมานอกจากนี้ โรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย มีการลงทุนอย่างต่อเนื่องเพื่อรองรับการขยายกระบวนการประกอบภายในโรงงานและเพื่อตอบสนองความต้องการของลูกค้าที่เพิ่มขึ้น นอกจากนี้ สืบเนื่องจากการจัดซื้อชิ้นส่วนยานยนต์จากประเทศไทยในแต่ละปีเป็นจำนวนมากเพื่อป้อนเข้าสู่กระบวนการผลิตในประเทศและเพื่อส่งออก คิดเป็นมูลค่ากว่า 4 พันล้านบาทต่อปี บีเอ็มดับเบิลยูจึงจัดตั้งสำนักงานจัดหาชิ้นส่วนยานยนต์ขึ้นในประเทศไทยด้วย เพื่อจัดหาชิ้นส่วนยานยนต์จากซัพพลายเออร์ในประเทศไทยและภูมิภาคอาเซียน เพื่อรองรับเครือข่ายการผลิตของบีเอ็มดับเบิลยูมากกว่า  
30 แห่งทั่วโลก บีเอ็มดับเบิลยู กรุ๊ป แมนูแฟคเจอริ่ง ประเทศไทย สามารถประกอบรถยนต์และมอเตอร์ไซค์รุ่นต่าง ๆ ทั้งหมด 19 รุ่น ได้แก่ บีเอ็ม ดับเบิลยู ซีรีส์ 2 บีเอ็มดับเบิลยู ซีรีส์ 3 บีเอ็มดับเบิลยู ซีรีส์ 5 บีเอ็มดับเบิลยู ซีรีส์ 7 บีเอ็มดับเบิลยู X1 บีเอ็มดับเบิลยู X3 บีเอ็มดับเบิลยู X5 บีเอ็มดับเบิลยู X6 และบีเอ็มดับเบิลยูู X7 สำหรับมินิ ได้แก่ มินิ คันทรีแมน สำหรับบีเอ็มดับเบิลยู มอเตอร์ราด ได้แก่ บีเอ็มดับเบิลยู มอเตอร์ราด ได้แก่ บีเอ็มดับเบิลยู R 1300 GS  บีเอ็มดับเบิลยู R 1300 GS  Adventure บีเอ็มดับเบิลยู F 900 GS  บีเอ็มดับเบิลยู F 900 GS Adventure  บีเอ็มดับเบิลยู F 900 R  บีเอ็มดับเบิลยู F 900 XR  บีเอ็มดับเบิลยู S 1000 RR  บีเอ็มดับเบิลยู R 18  บีเอ็มดับเบิลยู R 18 Bagger นอกจากนี้ บีเอ็มดับเบิลยู กรุ๊ป แมนูแฟคเจอริ่ง ประเทศไทย ยังขยายสายการประกอบรถยนต์ปลั๊กอิน ไฮบริด 4 รุ่นในประเทศไทย ได้แก่ บีเอ็มดับเบิลยู 330e บีเอ็มดับเบิลยู 530e บีเอ็มดับเบิลยู 750e xDrive M Sport และ บีเอ็มดับเบิลยู M760e xDrive

สอบถามข้อมูลเพิ่มเติม:    
**บีเอ็มดับเบิลยู กรุ๊ป ประเทศไทย**    
**1397**    
[www.bmw.co.th](http://www.bmw.co.th/)          
[www.mini.co.th](http://www.mini.co.th/)          
[www.bmw-motorrad.co.th](http://www.bmw-motorrad.co.th/)

**สื่อมวลชนติดต่อ** ฮิลล์ แอนด์ นอลตัน ประเทศไทย   
เอริญา อรรถเกษม (08-3703-0077)

[aatthakasem@hillandknowlton.com](mailto:aatthakasem@hillandknowlton.com)    
สุธาทิพย์ บุญแสง (08-7685-1695)    
[sboonsaeng@hillandknowlton.com](mailto:sboonsaeng@hillandknowlton.com)